Ramasamy Palanisamy

Prof. Dr. **Ramasamy a/l Palanisamy** (Tamil: பேராசிரியர் ராமசாமி; lahir 10 Mei 1949) ialah ahli politik dan ahli akademik Malaysia berketurunan India. Beliau merupakan mantan Timbalan Ketua Menteri Pulau Pinang (2008-2023), mantan EXCO Pulau Pinang (2008-2023), mantan ADUN  selama tiga penggal (2008-2023) serta mantan Ahli Parlimen  selama sepenggal (2008-2013). 

Prof. Dr. P. Ramasamy memainkan peran penting sebagai mediator dalam proses perdamaian antara Pemerintah Indonesia dan Gerakan Aceh Merdeka (GAM).  Ia ikut terlibat dalam upaya menuju Perjanjian Helsinki 2005, yang mengakhiri konflik bersenjata selama puluhan tahun di Aceh. Atas kontribusinya terhadap perdamaian di Aceh, Wali Nanggroe Aceh memberikan Penghargaan Perdamaian kepada beliau pada Desember 2024

Sebelum menyertai politik, beliau berkhidmat sebagai Ahli Akademik Sains Politik di Universiti Kebangsaan Malaysia dengan jawatan terakhir sebagai Profesor.

## Pendidikan
Ramasamy lahir pada 10 Mei 1949 di Sitiawan, Perak. Ayahnya Palaniyammal Palanichany dan ibunya bekerja di ladang-ladang Malaya pada tahun 1920 dan berhijrah dari Tamil Nadu. Beliau mempunyai enam beradik. Ramasamy bersekolah di Sekolah Rendah Anglo-China pada akhir 1950-an.

Beliau mendapat pendidikan awal di Teluk Intan, Perak seterusnya mendapat Ijazah Pertama dalam bidang Kewartawanan di New Zealand kemudian menyambung pelajaran dalam bidang Sains Politik di Indian University Amerika Syarikat (1977) dan di peringkat Ijazah Sarjana di McGill Unversity, Kanada (1980) seterusnya mendapat PhD di Universiti Malaya pada tahun 1991. Mula berkhidmat sebagai pensyarah pada tahun 1981 sehingga 2005 di Universiti Kebangsaan Malaysia (UKM) dalam bidang Sains Politik.

## Kerjaya
Beliau pernah berkhidmat sebagai Prof Pelawat Universiti Castle Singapura dalam bidang Pendidikan Politik Asia Tenggara. Sejak awal lagi beliau telah terlibat sebagai aktivis yang memperjuangkan isu-isu buruh bermula tahun 1980an menerusi INSAN (Institut Analisa Sosial) Kuala Lumpur. 

Beliau berpengalaman selama 25 tahun sebagai pensyarah sains politik, pernah menjadi penasihat dan perunding keamanan kepada beberapa usaha damai antarabangsa seperti di Acheh, Sri Lanka, Filipina dan Colombia .Ramasamy pernah bertugas sebagai penasihat kepada Global Labour University Pertubuhan Buruh Antarabangsa (ILO) selama setahun pada 2004.
## Kerjaya politik
Ramasamy aktif sebagai aktivis yang memperjuangkan nasib minoriti di Sri Langka dan Acheh Merdeka. Kedua-dua pihak yang bertelingkah di Acheh akhirnya setuju menandatangani perjanjian damai pada 5 Ogos 2005. Pada 26 Ogos 2005 beliau dipecat dari UKM tanpa sebarang sebab. Selepas itu beliau mengajar di Jerman dan Singapura dan mula terlibat dengan aktiviti DAP.

Mula menyertai DAP secara rasmi pada September 2005. Menulis beberapa buah buku dan banyak artikel dalam jurnal tempatan dan antarabangsa. Beliau berjaya menumbangkan bekas Ketua Menteri Pulau Pinang iaitu Tan Sri Koh Tsu Koon bagi Parlimen Batu Kawan dalam Pilihan Raya Umum Malaysia 2008. Beliau juga merupakan Ahli Dewan Undangan Negeri Pulau Pinang N16 Perai. Dalam tahun 2008, itu kerajaan BN tumbang kepada PR kerana DAP mendapat 19 kerusi , PKR 9 kerusi dan PAS hanya 1 kerusi. Beliau telah dilantik sebagai Timbalan Ketua Menteri II Pulau Pinang dan merupakan orang India pertama dilantik ke jawatan itu.

Dalam barisan exco kerajaan Pulau Pinang, beliau bertanggungjawab mengenai perancangan ekonomi negeri, pendidikan dan sumber manusia, sains, teknologi dan inovasi.

Pada Ogos 2023, Ramasamy meletakkan jawatan dan keluar daripada DAP atas ketidakpuasan hati terhadap kepimpinan dan dinamik dalaman parti. Pada September 2023, beliau menubuhkan parti baharu bernama URIMAI (Parti Bersepakat Hak Rakyat Malaysia) yang berfokus kepada memperjuangkan hak dan kepentingan masyarakat India Malaysia.

## Keputusan pilihan raya

## Lihat juga
* Mansor Othman, Timbalan Ketua Menteri Pulau Pinang.

## Rujukan

## Pautan luar
* Makkal Osai turned Ramasamy’s Apologist